Swaziland bevestig eerste Covid-19-gevalArgieffoto (Foto: ANA) eSwatini (Swaziland) het sy eerste geval van die nuwe koronavirus (Covid-19) bevestig, aldus die land se ministerie van gesondheid. Gesondheidsminister Lizzie Nkosi het gesê die geval is Vrydag bevestig. ŉ 33-jarige vrou wat aan die einde van Februarie van die VSA teruggekeer en toe na Lesotho gereis voor sy huis toe gekeer het in Swaziland, is tans in isolasie. “Sy het op 7 Maart teruggekeer. ŉ Privaat dokter het haar gesien en op 11 Maart ŉ monster geneem vir toetse in ŉ Suid-Afrikaanse laboratorium. Die toets was positief. Die pasiënt is stabiel en is in isolasie en word gemonitor,” het Nkosi bygevoeg. Mense wat met die persoon in verbinding was, word nou opgespoor. Twee ander vermoedelike gevalle is vroeër vandeesweek aangemeld, maar die uitslag was negatief. Die land wat vir die uitslag van 12 ander gevalle. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.